पालमपुर (भृगु):नगर परिषद से नगर निगम के सफर के लिए निर्धारित एक मानदंड को तो अकेले नगर परिषद ही अपने दम पर पूरा कर रही है जबकि दूसरे के लिए पंचायतों पर निर्भर रहना पड़ रहा है। हिमाचल प्रदेश म्यूनिसिपैलिटी एक्ट 1994 में निर्धारित मानदंडों में जनसंख्या तथा राजस्व 2 प्रमुख बिंदु हैं, जिनके आधार पर भी ही नगर परिषद को नगर निगम बनाया जा सकता है। जनसंख्या का आंकड़ा 50 हजार या इससे अधिक हो, वहीं दूसरी शर्त 2 करोड़ से अधिक वार्षिक राजस्व है। 50 हजार की जनसंख्या के नगर परिषद के साथ लगती लगभग 12 से 15 पंचायतों को जोड़े जाने की आवश्यकता पड़ सकती है परंतु 2 करोड़ वार्षिक राजस्व के जुटाने के आंकड़े को अकेले नगर परिषद ही पूरा कर रही है।